Stxedryk (abestia)

Stxedryk () ukrainerazko abestia da, Mykola Leontovytx musikagileak 1916an moldatua. Normalean urtarrilaren 13ko gauean abesten da, juliotar egitegian abenduaren 31ri edo egutegian Gabonzahar gauari dagokiona, Ukrainan «Arratsalde Eskuzabala» (Malanka edo Stxedry vetxir) ospatzen denean. Lehenengo interpretazioak Kieveko Unibertsitatean egin ziren.
Urte batzuk geroago, Peter Wilhousky ukrainar-estatubatuar musikagileak abestia ingelesera egokitu zuen Carol of the Bells izenburupean, eta 1921eko urriaren 5ean Ukrainako Abesbatza Nazionalak jo zuen Carnegie Hallen. 1936an, abestia erabiltzeko eskubideak eskuratu zituen, letra Gabonetako testuinguru batera egokituz. Ameriketako Estatu Batuetan, garai hartako Gabon kanta ezagunenetakotzat hartzen da. Carol of the Bells eta Stxedryk abestiek melodia bera partekatzen duten arren, bi abesti hauen letrek gutxi dute komunean.

Ukraineraz, stxedryk hitzak aldi berean «Arratsalde Eskuzabala» eta txirriskila esan nahi du. Horregatik aipatzen da abestian lastivotxka (enara), etxera hegan sartzen dena eta familiak urte oparoa izango duela iragartzen duena.

 Iruditegia 

 Erreferentziak 

 Kanpo estekak 
 Stxedryk abestia ingelesez, ukraineraz, alemanez, gaztelaniaz eta japonieraz
 Stxedryk abestia frantsesez, portugesez, polonieraz, italieraz, errumanieraz, errusieraz eta arabieraz

Kategoria:Ukrainako abestiak
Kategoria:Ukrainerazko abestiak
Kategoria:Folk abestiak
Kategoria:Gabon kantak
Kategoria:Gabonzahar
Kategoria:Hegaztiei buruzko abestiak